Artūras Gudaitis

**[[Artūras Paulauskas|Artūras]] Gudaitis** (g. 1993 m. birželio 19 d. Klaipėdoje) – Lietuvos krepšininkas.

## Karjera

### RKL
2010–2011 m. sezonu Gudaitis atstovavo „LCC tarptautinio universiteto“ komandai, kuri žaidė Regionų krepšinio lygoje.

### NKL
2012 m. vasario 4 d. Gudaitis pasirašė sutartį su Klaipėdos „Nafta-Universitetas“.

### Žalgiris
2012 m. vasarą pasirašė sutartį su „Kauno Žalgirio“ komanda.

2014 m. sausio 10 d. debiutavo pagrindinėje komandoje Eurolygos rungtynėse prieš „Maskvos „CSKA“.

2014 m. kovo 20 d. įtrauktas į starto penketą Eurolygos rungtynėse prieš Krasnodaro „Lokomotiv“ ir pelnė 14 taškų, atkovojo 6 kamuolius, atliko 1 rezultatyvų perdavimą, perėmė 1 kamuolį ir surinko 22 naudingumo balus.

2015 m. liepos 2 d. Gudaitis paliko Kauno "Žalgirį“ už 150 000 Eurų išpirką, kurią sumokėjo Vilniaus „Lietuvos rytas“. 

### Vilniaus „Lietuvos rytas“
2015 m. liepos 2 d. žaidėjas persikėlė į Vilniaus „Lietuvos ryto“ klubą ir pasirašė 2 metų sutartį su galimybe ją pratęsti dar sezonui. Tai vienas skandalingiausių perėjimų Lietuvos krepšinio istorijoje. Gudaičio teigimu, persikelti į Vilniaus „Lietuvos rytą“ motyvavo tuometinio komandos trenerio Marcelo Nicola dėmesys ir bendras tikslas paversti Gudaitį mobiliu krepšininku, galinčiu žaisti lengvojo krašto ir vidurio puolėjo pozicijose.

Pasibaigus 2016–2017 m. krepšinio sezonui, sutartį su Gudaičiu norėjo pasirašyti Turkijos, Ispanijos, Serbijos komandos. Bet į klubo naujas vadovas Antanas Guoga kategoriškai nenorėjo išleisti Gudaičio.

2017 m. rugsėjo 10 d. Gudaitis paliko Vilniaus „Lietuvos rytą“ už 350 000 Eurų išpirką, kurią sumokėjo Milano „EA7 Emporio Armani“.

### Milano „EA7 Emporio Armani“
2017 m. rugsėjo 10 d. pasirašė dvejų metų sutartį su Italijos Milano „EA7 Emporio Armani“ klubu.

2018 m. vasario 26 d. Gudaitis pratęsė sutartį su Milano „EA7 Emporio Armani“ iki 2021 metų su galimybe keltis į NBA už išpirką kiekvieną sezoną. Išpirkos suma buvo 650 000 Eurų.

2018 m. gruodžio 16 d. Milano „EA7 Emporio Armani žaidžiant Italijos lygoje su Sasario "Dinamo" po laimėtų rungtynių rezultatu 105–106 Gudaitis praeidamas pro varžovus trinktelėjo į galvą Terranui Petteway, o šis netrukus parbloškė lietuvį ant parketo. Abiejų komandų žaidėjai puolė raminti įsiaudrinusių krepšininkų ir buvo išvengta didesnių muštynių. Italijos lyga skyrė Gudaičiui 2 rungtynių diskvalifikaciją. 2018 m. gruodžio 18 d. Gudaitis išplatino viešą atsiprašymą. Kitą dieną Italijos lyga panaikino skirtą diskvalifikaciją.

2019 m. vasario 1 d. Eurolygos rungtynėse prieš Las Palmo „Gran Canaria“ patyrė kryžminių kelio raiščių traumą, dėl to jam sezonas buvo baigtas ir turėjo praleisti 2019 m. Pasaulio vyrų krepšinio čempionatą. 

2019 m. spalio 25 d. grįžo į komandos rikiuotę po traumos.

2019 m. lapkričio 9 d. patyrė rankos riešo traumą ir nežaidė 1 mėnesį.

2020 m. kovo 30 d. prasidėjus COVID-19 pandemijai ir Italijai tapus viruso židiniu, nebevyko sporto renginiai ir sumažėjo klubo biudžetas, todėl Gudaitis sutiko susimažinti atlyginimą. 

2020 m. liepos 10 d. Gudaitis paliko Milano „EA7 Emporio Armani klubą.

### Sankt Peterburgo „Zenit“
2020 m. liepos 10 d. pasirašė dvejų metų sutartį su Sankt Peterburgo „Zenit“ klubu., bet po 2022 m. vasario 24 d. Rusijos karinė invazijos į Ukrainą paliko Rusiją. 2022 m. kovo 29 d. Gudaitis abipusiu susitarimu nutraukė sutartį su „Zenit“ klubu.

### Neapolio „GeVI“
2022 d. kovo 29 d. pasirašė sutartį iki sezono pabaigos su Neapolio „GeVi“ klubu.

### Atėnų „Panathinaikos“
2022 m. liepos 20 d. Gudaitis sudarė vienerių metų sutartį su Atėnų „Panathinaikos“ klubu.

### Vilniaus „Rytas“
2025 m. kovo 5 d. oficialiai paskelbta, kad krepšininkas grįžta į Vilniaus „Rytą“ po sėkmingo laikotarpio Italijoje ir Graikijoje. Gudaitis papildė „Rytą“, kuriame žaidė 2015–2017 metais. Kontraktas sudarytas iki 2026 metų vasaros.

## NBA Naujokų birža
2015 m. birželio 25 d. NBA naujokų biržoje 47 šaukimu buvo pasirinktas „Filadelfijos 76ers“ komandos. 2015 m. liepos 1 d. teisės į Gudaitį buvo perleistos Sakramento „Kings“ klubui.

2018 m. vasario 8 d. Klivlando „Cavaliers“ įgijo teises į Gudaitį.

## Pasiekimai
* 2014, 2015 m. Lietuvos krepšinio lygos čempionas
* 2016 m. Karaliaus Mindaugo taurės čempionas
* 2017 m. Italijos Supertaurės laimėtojas
* 2018 m. Italijos krepšinio lygos laimėtojas

## Dalyvavimas čempionatuose

|}

## Nuorodos
* Profilis www.basketnews.lt;